Predkladacia správa

	Materiál Informácia o predpokladaných finančných prostriedkoch z rezervy vlády SR na zabezpečenie úpravy budovy Reduty v súvislosti s  Jarným zasadnutím Parlamentného zhromaždenia NATO v Bratislave 2004 sa predkladá v nadväznosti na rokovanie uskutočnené dňa 20. mája 2003.

Obsahom materiálu je sumarizácia predpokladaných finančných prostriedkov potrebných na prípravu budovy Reduty, sídla Slovenskej filharmónie, v ktorej bude toto vrcholné podujatie prebiehať. 

Vzhľadom na prevádzkový režim Slovenskej filharmónie je nutné väčšinu prác súvisiacich s úpravami budovy realizovať v blízkej budúcnosti - v priebehu letných mesiacov roku 2003. Malá časť prác, úprava interiéru, zariaďovacích prvkov a bezprostredná príprava priestorov bude realizovaná  začiatkom roku  2004.  

Paralelne prebiehajúca druhá etapa rekonštrukcie budovy Reduty bude skoordinovaná s plánovanou akciou tak, aby nenarušila jej priebeh.